钦定古今图书集成/明伦汇编/官常典/第727卷 > 程洙
## 钦定古今图书集成/明伦汇编/官常典/第727卷 > 程洙

按《休宁县志》：“洙，汊口人。淳祐进士，授贵池主簿，称廉
谨。调上元，抚字尽诚，及代，遮留不得发。德祐乙亥，元
兵攻建康，守臣出走，都统徐荣旺开门迎降。伯颜入
建康，百官投牒，以次降附。人咸劝之。洙仰天叹曰：‘吾
受宋官二十馀年，岂忍移节以偷生’。乃嘱后事于子
彻，沐浴缢而死。洙生平好吟咏，忠义之言，悉形于诗”，
有《南窗诗集》。彻领乡荐，任国谕，克世其学。